Andres Oper

Andres Oper (sündinud 7. novembril 1977 Tallinnas) on endine jalgpallur, Eesti jalgpallikoondise edukaim ründaja, ja jalgpallitreener.

Klubikarjäär
Alustas klubikarjääri 1994. aastal FC Floras, oli 1996. aastal lühiajaliselt laenul Pärnu Tervises. Sõlmis 1999. aastal esimese välislepingu Taani meistriliiga meeskonna Aalborg BK-ga, 2003. aastal siirdus mängima Moskva Torpedosse ja 2005. aastal Roda JC-sse.

Roda JC
Rodas langes hooajal 2008/09 varumeheks ning klubi teatas, et ei kavatse eestlastega juunis 2009 aeguvat töölepingut pikendada. Operi enda sõnul on talle tehtud mitu üleminekupakkumist, teiste seas Kreeka meistriliiga klubi Saloniki Iraklis, ja hollandlaste ADO Den Haag ja Hiina kõrgliiga meeskond Shanghai Shenhua.

Shanghai Shenhua
Oper ise ja tema agent kinnitasid 16. juulil 2009, et eestlane peab veel läbima arstliku kontrolli ja on sõlmimas Shanghaiga pooleaastase lepingu. Mõni päev hiljem kinnitasid hiinlased Operi palkamist. Leping lõppes 2009. aasta lõpus, Oper sai paari kuu jooksul väljakule kuues liigamängus, kuid ei löönud ühtegi väravat.

ADO Den Haag
Oper naasis 2010. aasta jaanuaris Hollandi kõrgliigasse, sõlmides esialgu pooleaastase lepingu ADO Den Haagga.

AEK Larnaca FC
9. septembril 2010 sõlmis Andres Oper aastase lepingu Küprose kõrgliigaklubi AEK Larnacaga. Debüütmängus Ethnikos Achna vastu lõi ta värava.

Néa Salamís Famagusta FC
Jaanuaris 2012 liitus Oper teise Küprose kõrgliiga klubiga Néa Salamís Famagusta FC.

Statistika
HooaegKlubiRiikTaseMängeVäravaid2012/13Néa Salamís Famagusta FCI2852011/12Néa Salamís Famagusta FCI1432010/11AEK LarnacaI2132009/10ADO Den HaagI1212009Shanghai ShenhuaI602008/09Roda JCI2762007/08Roda JCI2072006/07Roda JCI32112005/06Roda JCI2482005FC Moskva TorpedoI1512004FC Moskva TorpedoI2442003FC Moskva TorpedoI1432002/03Aalborg BKI27112001/02Aalborg BKI3142000/01Aalborg BKI2961999/00Aalborg BKI3071998Tallinna FC FloraI13101997Tallinna FC FloraI22151996Tallinna FC FloraI18101995JK Tervis PärnuIII931995Tallinna FC FloraI921994Tallinna FC FloraI10

Koondisekarjäär
Debüteeris Eesti koondises 19. mail 1995 Balti turniiri mängus Läti vastu, olles sel ajal 17-aastane. Oma 100. kohtumise pidas ta 2. septembril 2006 Iisraeli vastu.

Koondis
Eesti rahvuskoondisAastaMängeVäravaid19953019965019971421998132199913520009620011122002842003622004722005952006422007612008422009202010412011202012102201330201410Kokku13438

Koondiseväravad
 #  Toimumisaeg  Mängupaik  Mäng  Vastane  Värav  Tulemus  Võistlus 1.  8. juuni 1997  Kadrioru staadion, Tallinn  16.    1 : 3   2 : 3  MM 1998 valikturniir 2.  22. juuni 1997  Kuressaare linnastaadion, Kuressaare  17.    3 : 0   4 : 1  Sõprusmäng 3.  4. juuli 1998  Kadrioru staadion, Tallinn  25.    4 : 0   5 : 0  EM 2000 valikturniir 4.  22. juuni 1998  Kadrioru staadion, Tallinn  26.    2 : 1   2 : 1  Sõprusmäng 5.  9. juuni 1999  Kadrioru staadion, Tallinn  41.    1 : 0   1 : 2  MM 2000 valikmäng 6.  9. oktoober 1998  Kadrioru staadion, Tallinn  44.    1 : 0   1 : 4  MM 2000 valikmäng 7.  1. november 1999  Moh. bin Zayedi staadion, Abu Dhabi  46.    1 : 2   2 : 2  Sõprusmäng 8.  18. detsember 1999  Trikala linnastaadion, Trikala  48.    1 : 1   2 : 2  Sõprusmäng 9.  2 : 1  10.  23. veebruar 2000  Rajamangala staadion, Bangkok  49.    2 : 4   2 : 4  Kings Cup 2000 11. 26. aprill 2000  Stade Josy Barthel, Luxembourg  51.    1 : 0   1 : 1  Sõprusmäng 12. 4. juuni 2000  Kadrioru staadion, Tallinn  52.    1 : 0   2 : 0  Sõprusmäng 13.  2 : 0 14. 3. september 2000  Kadrioru staadion, Tallinn  55.    1 : 3   1 : 3  MM 2002 valikmäng 15. 7. oktoober 2000  Linnastaadion, Andorra la Vella  56.    2 : 0   2 : 1  MM 2002 valikmäng 16. 19. märts 2001  Kairo rahvusvaheline staadion, Kairo  58.    1 : 1   3 : 3  Sõprusmäng 17. 2. juuni 2001  A. Le Coq Arena, Tallinn  61.    1 : 0   2 : 4  MM 2002 valikmäng 18. 14. märts 2002  Enzo Mazotti staadion, Itaalia  69.    2 : 0   2 : 0  Sõprusmäng 19. 27. märts 2002  A. Le Coq Arena, Tallinn  70.    1 : 0   2 : 1  Sõprusmäng 20.  2 : 1  21. 20. november 2002  A. Le Coq Arena, Tallinn  76.    2 : 0   2 : 0  Sõprusmäng 22. 29. märts 2003  A. Le Coq Arena, Tallinn  78.    1 : 1   2 : 0  Sõprusmäng 23.  2 : 1  24. 4. september 2004  A. Le Coq Arena, Tallinn  86.    3 : 0   4 : 0  MM 2006 valikmäng 25. 13. oktoober 2004  Skonko staadion, Riia  88.    1 : 1   2 : 2  MM 2006 valikmäng 26. 26. märts 2005  A. Le Coq Arena, Tallinn  91.    1 : 0   1 : 2  MM 2006 valikmäng 27. 4. juuni 2005  A. Le Coq Arena, Tallinn  93.    2 : 0   2 : 0  MM 2006 valikmäng 28. 3. september 2005  A. Le Coq Arena, Tallinn  96.    1 : 0   2 : 1  MM 2006 valikmäng 29. 12. oktoober 2005  Stade Josy Barthel, Luxembourg 98.    1 : 0   2 : 0  MM 2006 valikmäng 30.  2 : 0 31. 15. november 2006  A. Le Coq Arena, Tallinn  102.    1 : 0  2 : 1  Sõprusmäng 32.  2 : 1 33. 17. november 2007  Linnastaadion, Andorra la Vella  108.    1 : 0   2 : 0  EM 2008 valikmäng 34. 20. august 2008  A. Le Coq Arena, Tallinn  109.    2 : 1   2 : 1  Sõprusmäng 35. 6. september 2008  Maurice Dufrasne'i staadion, Liège  110.    2 : 3   2 : 3  MM 2010 valikmäng 36. 21. mai 2010  A. Le Coq Arena, Tallinn  115.    1 : 0   2 : 0  Sõprusmäng 37. 1. juuni 2012  Tartu Tamme staadion, Tartu  123.    1 : 2   1 : 2  Balti turniir 2012 38. 16. oktoober 2012  Linnastaadion, Andorra la Vella  129.    1 : 0   1 : 0  MM 2014 valikmäng

Treenerikarjäär
Septembris 2016 asus Oper Eesti jalgpallikoondise abitreeneriks.DELFI VIDEO: Värske koondise abitreener Oper: kodus oleme suutelised kõiki võitma, kui vaid mängurõõmu üles leiaksime 14.09.2016 Ta oli ametis kuni 2023. aasta aprillini, mil ta ametikohast loobus.Uue väljakutse leidnud Andres Oper lahkub rahvuskoondise abitreeneri kohalt Delfi, 17. aprill 2023

Aprillist 2023 on Oper Eesti U16 jalgpallikoondise peatreener.

Kotka tänava staadion ja poliitiline karjäär
4. septembril 2006 astus ta Eesti Keskerakonda ja annetas enne 2007. aasta riigikogu valimisi erakonnale 1,5 miljonit krooni. Hiljem on seda sammu seostatud sellega, et augustis 2007 andis Tallinna linn, mida valitses Keskerakond, hoonestusõiguse korras Lillekülas asuva neljahektarilise maatüki 50 aastaks Andres Operi jalgpallikooli käsutusse. Selle eest tasub Oper linnale järgmise 50 aasta jooksul 2141 krooni kuus. Eesti Jalgpalli Liit teatas augustis 2009, et on omandanud kõik osakud osaühingus Oper FC, millele kuulub hoonestusõigus treeningkeskuse ehitamiseks Kotka tänaval.

Oper kandideeris 2007. aasta riigikogu valimistel ka ise ning kogus Haabersti, Põhja-Tallinna ja Kristiine linnaosas 308 häält, millega ta riigikokku ei pääsenud.

Märtsis 2012 astus Oper Keskerakonnast välja.

Saavutused
Meeskondlikud
  Meistriliiga
 Eesti meister 1994/95, 1997/98

Individuaalsed
  Eesti jalgpallikoondis
 Hõbepalli võitja 2001, 2005
 Aasta parim jalgpallur 1999, 2002, 2005
 Eesti Jalgpalli Liidu hõbemärk

Isiklikku
Andres Oper abiellus 2011. aastal Merle Johnsoniga. Tal on poeg Marcus ja tütar Emma.Oper loodab treenerina koondisesse naasta Postimees, 21. märts 2015 

Operi koolitee jäi katki gümnaasiumis, kui ta juba Eesti meistriliigas tegusid tegi. 2024. aastal astus ta 46-aastaselt siiski Tallinna Vanalinna Täiskasvanute Gümnaasiumi ja 2025. aastal lõpetas selle.

Pildiskandaal

30. detsembril 2022 avaldas endine koondislane ja sel ajal jalgpalliagendina tegutsev Andrei Stepanov oma sotsiaalmeedias foto, millel istuvad Venemaa koondise peatreeneri Valeri Karpiniga ühise laua taga nii Stepanov ise, toonased koondislased Konstantin Vassiljev ja Sergei Zenjov, koondise treener Andres Oper ja veel mitmed varem Eestit esindanud jalgpallurid.Järvela pildiskandaalist: see on probleem tervele Eesti jalgpallile ERR.ee, 5. jaanuar 2023

Pilt pälvis sotsiaalmeedias ja internetiportaalides laialdast vastukaja ja paljude, teiste seas kultuuriminister Piret Hartmani arvates ei olnud Venemaa koondise peatreeneriga koosistumine Venemaa Ukraina-vastase agressiooni valguses Eesti koondise jalgpalluritele sobilik.

Peale skandaali avalikuks tulemist selgitas Oper, olles ise Eesti koondisega laagris, olukorda kirjalikult Delfile ja Eesti Päevalehele. Operi väitel ei olnud ta Karpini tulekust ega ka pildi avalikustamisest teadlik.Andres Oper: olen läbi ja lõhki eestimeelne inimene, viimased päevad on olnud rasked Delfi Sport, 6. jaanuar 2023 Enne seda olid Oper, Vassiljev ja Zenjov teinud ühisavalduse, kus nad vabandasid kõigi ees, kelle tundeid nad riivasid, samuti väitsid nad et on alati Eesti eest väljas ning et sõjale pole õigustust.Karpiniga pildile jäänud Eesti koondislased tegid ühisavalduse Delfi Sport, 4. jaanuar 2023

Vaata ka
 Eesti jalgpallikoondislaste loend

Viited

 Välislingid 


"Keskerakond kinkis suursponsorile magusa maatüki" SL Õhtuleht 15. august 2007
"Eesti „peatreener“ Andrus Ansip, võta vastutus või taanda end!" Kesknädal 26. november 2008
Andres Vaher: " Raio Piiroja Operi poliitikalembusest: "Tegelgu igaüks ikka oma tööga."" Õhtuleht, 27. november 2008
Dannar Leitmaa: "Käsi peseb kätt? Operi jalgpallikool naudib ainsana linna toetust" EPL, 3. detsember 2008
Risto Berendson: "Raskustes Oper tahab Pohlakut appi Kotka staadioni rajama" Postimees, 7. mai 2009
"Andres Oper: kindlasti ei ole Hiina liiga tase vilets!" EPL, 16. juuli 2009
"Oper: kompame hiinlastega üksteist" EPL, 17. juuli 2009
"Oper jääb Eesti-Brasiilia mängust kõrvale" Soccernet.ee, 30. juuli 2009
"Andres Oper: mängiksin Brasiiliaga, aga jäin hiljaks" EPL, 31. juuli 2009
"Andres Oper: lõppeva aastaga ei saanud kahjuks rahule jääda" EPL, 14. detsember 2009

Kategooria:Eesti jalgpallikoondislased
Kategooria:Tallinna FC Flora jalgpallurid
Kategooria:Eesti jalgpallurid
Kategooria:Eesti jalgpallurid välismaal
Kategooria:Sündinud 1977
Kategooria:Eesti jalgpallitreenerid